	ECAD
	
	2403948



	Targedau / Targets
	Sut rydych wedi gweithio ar hwn /
How you have worked on this
	Ceir enghraifft ar /
An example can be found on

	Targed/Target 1
	
	

	Targed/Target 2
	
	

	Targed/Target 3
	
	



Gan ddefnyddio'r proffil disgybl a roddir, nodwch sut y gellid cwrdd ag agweddau penodol o ddatblygiad cyfannol y plentyn mewn lleoliad addysgol. Defnyddiwch gyfeiriadau at ddamcaniaethau perthnasol, ymchwil ac enghreifftiau o arfer rhagorol fel sail i hyn.

Datblygiad dysgwyr yw un o’r pethau mwyaf pwysig yn ystod cyfnod o enedigaeth hyd at 7 oed. Er y bydd pob dysgwyr yn dilyn yr un llwybr datblygiad, bydd eu cyfraddau cynnydd yn amrywio’n fawr (Llywodraeth Cymru, 2008). Mae datblygiad cyfannol y dysgwyr yn chwarae rhan hanfodol yn ei gynnydd, gan fod datblygiad dysgwyr yn canolbwyntio ar feithrin pob agwedd ar eu twf, gan gynnwys eu cymdeithasol, emosiynol, gwybyddol, corfforol ac ysbrydol. Mae'r dull cyfannol hwn yn cydnabod bob y meysydd hyn yn rhyng-gysylltiedig a bod datblygiad mewn un maes yn gallu dylanwadu ar gynnydd mewn meysydd eraill. Er eu bod wedi’u cydgysylltu, mae’n hanfodol bod pob ardal hefyd yn cael ei gweld yn unigol, gan ganiatáu i athrawon gael dealltwriaeth iawn o gerrig milltir datblygiad unigol pob dysgwyr. 
Trwy hyn dwi’n deall y pwysigrwydd o ddealltwriaeth athrawon o ddatblygiad plant, gan ei fod yn rhoi’r gallu iddynt ddarparu amgylchedd emosiynol diogel, sy’n annog myfyrwyr dechrau mynegi a rheoli eu hemosiynau a’u gweithredoedd yn fodd cadarnhaol, sy’n hanfodol i'w dysgu cyfannol cyffredinol. Bydd dealltwriaeth yr athrawon hefyd yn caniatáu nhw i gynllunio eu gwersi, gan alluogi’r dysgwyr i gymryd rhan ynddyn nhw a’r gweithgareddau, sy’n canolbwyntio ar y dysgwyr gan gynorthwyo i'w anghenion a’u datblygiad unigol. Nid yn unig hyn, ond mae’r Llywodraeth Cymru (2023) hefyd yn credu bod y ddealltwriaeth o ddatblygiad unigol y dysgwyr yn hanfodol o bwysig, o ran ei anghenion ychwanegol gan fod erthygl 3 o’r Confensiwn y Cenhedloedd Unedig ar Hawliau’r Plentyn (CCUHP) yn dweud bod pob dysgwyr yr hawl i'w lles i fod y brif flaenoriaeth (Unicef, d.d). Mae hyn yn sicrhau bod pob dysgwyr yn cael ei thrin yn deg, gan ddilyn y Ddeddf Cydraddoldeb 2010 (Gov.UK, 2013), cymryd rhan mewn ymarfer cynhwysol ac yn gallu manteisio ar yr un cyfleoedd dysgu.
O wybod hyn, deallaf fod yn hynod bwysig i ddysgwyr gael eu trin fel unigolion, trwy eu hathrawon yn cymryd ymagwedd sy'n canolbwyntio ar y plentyn, gan ffocysu ar ba strategaethau y gellid eu defnyddio i sicrhau bod yr anghenion hyn yn cael eu diwallu. Mae proffil Ella yn dangos ei bod hi'n 4 oed ac wedi bod yn ddosbarth Derbyn am y 6 mis diwethaf. Er bod Ella yn aelod poblogaidd a hapus o'r dosbarth, mae'r athro dosbarth yn dod yn fwy pryderus am ei dysgu gan ei bod yn ymddangos bod ei chynnydd yn gyfyngedig. Mae ei hathro wedi cynnal arsylwadau manylach o dan amrywiaeth o gategorïau datblygu ac, yn yr aseiniad hwn, byddaf yn trafod datblygiad cymdeithasol, gwybyddol a chorfforol Ella, a sut y gallai gwrdd ag agweddau penodol ar ei datblygiad cyfannol. Byddaf yn defnyddio damcaniaethau, ymchwil ac enghreifftiau perthnasol o sylwadau personol.

I ddechrau byddaf yn trafod datblygiad cymdeithasol Ella, ble, ar hyn o bryd, mae hi’n ffeindio’n anodd gwahanu oddi wrth ei mam bob bore. Fel arfer, mae dysgwyr 1 oed a hŷn yn dioddef llai o orbryder gwahanu a mwy o ymdeimlad o ddiogelwch wrth iddynt ddod i arfer a’u prif ofalwr adael a dychwelyd (Hyamer, 2022, t.63). Trwy wybod hyn, deallaf nad yw Ella yn union le mae disgwyl iddi fod yn 4 oed. Wrth edrych ar broffil Ella sy’n datgan ei bod weithiau yn anhapus wahanu oddi mam bob bore, dangoswyd hyn bod Ella yn y math o ymlyniad osgoi pryderus. Rwy’n cydnabod hyn gan ddarllen mewn i ddamcaniaeth John Bowlby yn llyfr Children’s Care, Play, Learning and Development: Theory (2022, t.64), gan ddeall bod dysgwyr yn yr ymlyniad osgoi pryderus yn brin o ymddiriedaeth yn eu gofalwr, nad ydynt yn hoffi archwilio ac yn bell yn emosiynol. Gan wybod hyn, un argymhelliad gallwn awgrymu i athrawon Ella yw i sicrhau bod Ella yn cael cyfarchiad unigol bob bore. Gan arsylwi yn ysgolion, gwelaf hyn yn cael ei wneud wrth eistedd lawr un-i-un, rhoi’r dysgwyr ar dasg efo’ch chi’n syth neu i greu siŵr bod yr un athro neu gynorthwyydd dosbarth yn cyfarch y dysgwyr bob bore.
Gan ymchwilio damcaniaeth Vygotsky o lyfr Understanding and using educational theories (2022, t.74), deallaf fod y math a lefel o arweiniad a rhoddir i'r dysgwyr o’r oedolyn, gobeithio’n arwain at ganlyniadau llwyddiannus a dysgu. Gall cynnydd naturiol o hyn fod i greu trefn y bore gan gynnwys ffurfio perthynas rhwng Ella a chyfoed mwy galluog. Gan ddefnyddio hyn fel techneg sgaffald, mae’r cyfoedion mwy galluog yn gallu cefnogi ac arwain Ella i fore positif, yna lleihau faint o gefnogaeth ac arweiniad sy’n caniatáu i Ella fynd i mewn yn annibynnol yn y bore mewn modd cadarnhaol (Belland, 2017, t.18). Gallaf awgrym strategaethau hyn hefyd i gefnogi Ella i fod yn fwy hyderus wrth gychwyn rhyngweithiad ag oedolion yn yr ysgol, yn ogystal a’r athrawon gofyn cwestiynau penagored, er enghraifft ‘Beth wnest ti ddoe ar ôl ysgol?’ neu ‘Ydych chi’n gwneud rhywbeth neis penwythnos yma?’. Trwy ddefnyddio’r strategaeth yma mae’n annog Ella i ddefnyddio atebion mwy nag un gair o ‘ie’ neu ‘na’, ynghyd a rhoi’r cyfle iddi rannu ei phrofiadau o du allan i'r ysgol, gan adeiladu perthynas gadarnhaol.

Nesaf byddaf yn trafod datblygiad gwybyddol Ella, gan gwybod ar hyn o bryd, anaml y bydd hi’n cychwyn siarad, ond bydd yn ymateb. Pryd mae Ella yn ymateb mae hi’n siarad mewn brawddegau o pump i chwe gair. Gan edrych ar wefan Llywodraeth Cymru (2019) darllenaf fod dysgwyr yn cam gynnydd 1 sef dysgwyr 3 i 5 oed yn ‘gallu cyfathrebu ystyr gan ddefnyddio iaith lafar estynedig a/neu ystum’. Deallaf fod Ella yn gallu ymateb mewn brawddegau byr, ond yn 4 oed dylai fod yn gallu ymestyn i siarad mewn mwy o fanylder. Un argymhelliad gallwn awgrymu i athrawon Ella yw defnyddio dull o ‘rehearsing information’ sef ailadrodd gwybodaeth (Macblain, 2014, t.193). Defnyddiwyd hyn i sicrhau bod y wybodaeth yn cael ei throsglwyddo mewn i'r cof tymor hir sy’n cael ei storio am gyfnod hirach. Un dechneg gallant nhw ddefnyddio i gefnogi hyn yw gwneud tasgau ymarfer ffurfio brawddegau estynedig, er enghraifft gofyn i Ella ‘Ble?, Gyda phwy? A Phryd?’ i ymestyn ei brawddegau. Gwelaf hyn yn cael ei gwneud yn ystod pontio pryd mae’r dysgwyr yn siarad a'r athro dosbarth, ac yna’r athro yn gofyn cwestiynau dilynol i wella brawddeg y dysgwyr. Gallant nhw wneud hyn ar lafar neu gyda chymhorthion gwledig, sy’n gallu atgyfnerthu’r patrymau brawddegau a chof tymor hir Ella o strwythurau brawddegau.
I ddatblygu hyn yn bellach, yn ôl Gray, C a Macblain, S (2015, t.140 i 141) dwedent nhw fod Bruner yn gweld bod sut mae dysgu dysgwyr yn cael ei gefnogi mewn ysgolion yn ganolog i ddatblygiad eu meddylfryd, eu dysgu a’u potensial. Felly wrth ddefnyddio strategaethau gwahanol gall caniatáu'r dysgwyr ymgolli mwy yn y dasg a fydd yn cynnal cymhelliant yn gwneud i'r dysgwyr fod eisiau dysgu. Trwy gadw hyn mewn cof, nesaf byddwn yn cynyddu geirfa i ennyn ei diddordebau i fod eisiau cyfathrebu. Gall hyn gael ei gynnal trwy ddisgrifio delweddau mewn llyfrau di-eiriau, celf a chrefft a dysgu awyr agored drwy ddefnyddio ysgogiad corfforol i ddatblygu ei dysgu.
Gallai chwarae rôl hefyd fod yn ffordd dda o annog diddordeb Ella i fod eisiau cyfathrebu, ac fel awgrymodd Skinner hefyd fod plant yn dysgu iaith trwy efelychu eraill (Paris, Ricardo, Raymond, a Johnson, 2019), gallai Ella gynyddu ei sgiliau cyfathrebu trwy adlewyrchu ei chyfoedion mewn amgylchedd hwyliog. Yn ogystal ag annog diddordeb Ella i fod eisiau cyfathrebu, gall chwarae rôl hefyd cefnogi hi i gymysgu efo’i chyfoedion, gan wybod bod proffil Ella yn dweud ei bod yn chwarae llawer ar ei phen ei hun.

Yn olaf, byddaf yn trafod datblygiad corfforol Ella gan sôn am gerrig milltir dysgwyr. Yn ôl Crowley,K (2014, t.87) dylai dysgwyr 4 oed gallu neidio, neidio ar un droed, rhedeg a cherdded i lawr grisiau heb gynnal cefnogaeth. Gan edrych ar broffil Ella, gwelaf ni allai hi hopian ar un troed yn gyson neu gerdded i lan a lawr grisiau heb gymorth. Dangoswyd hyn bod ella ddim yn cyrraedd ei cherrig milltir ddisgwyliedig am ei oedran. Gan wybod hyn, un argymhelliad gallwn ei awgrymu i athrawon Ella yw cychwyn gem o ‘hop scotch’ gyda’i chyfoedion yn ystod amser chwarae, fel rhan o’i threfn ddyddiol. Trwy annog y math hwn o chwarae bob dydd, gallai Ella gryfhau ‘stamina’ a pherffeithio ei sgil o hopian ar un troed yn gyson, tra hefyd yn datblygu ei sgiliau cymdeithasol. Gwelaf dechneg hyn yn cael ei gweithredu yn pontio, trwy’r plant yn defnyddio’r llinellau gweithgaredd wedi’u paentio ar y llawr, a’i dychymig i greu gemau.
Yn ôl Llywodraeth Cymru (d.d), cytunodd nhw y dylai dysgwyr 4 oed gallu rhedeg a neidio, yn ogystal â sgipio a dringo, chwarae’n hyderus gyda pheli a gallu taflu, cicio, bownsio a dal nhw. Datganwyd proffil Ella ei fod yn gallu taflu pêl dros ei hysgwydd ond yn ffeindion anodd dal pêl sy’n bownsio. Un argymhelliad gallwn awgrymu i athrawon Ella yw ymgorffori gweithgaredd taflu a dal pêl yn eu trefn fore. Arsylwais ddull hyn yn cael ei defnyddio trwy’r dysgwyr yn mynegi eu teimladau yn y bore, gan gymryd tro i daflu pêl chwyddadwy i ddysgwyr arall o’i dewis, a gofyn iddyn nhw ‘Sut wyt ti’n teimlo heddiw?’. Trwy hyn gall Ella datblygu ei llaw-llygad cydlynu, sgiliau echddygol bras a sgiliau cyfathrebu, wrth weithio tuag at ei charreg filltir ddisgwyliedig.
I ddatblygu sgiliau corfforol Ella yn bellach, un argymhelliad gallwn awgrymu bydd i ragarwain gwersi ymarfer corff skip sy’n gallu cefnogi Ella i ganolbwyntio ar wella sgiliau penodol. Enghraifft o hyn fyddai cyn gwneud cylchdaith sgiliau llawn, bydd Ella a’r dysgwyr yn cael gwersi ymarfer corff yn canolbwyntio a’r sgiliau penodol y bydden nhw angen ar gyfer cyflawni cylchdaith sgiliau. Trwy wneud hyn gall Ella gwella ei sgiliau sydd eu hangen i allu cymryd rhan lwyr yn y wers, gyda’i chyfoedion, tra hefyd yn adeiladu ei hyder a chryfhau ei chof cyhyrau.

Yn ystod yr aseiniad yma rwyf wedi siarad am 3 maes datblygiad gwahanol sef cymdeithasol, gwybyddol a corfforol. Dwi’n deall bod hi’n hynod o bwysig i gynyddu ym mhob maes datblygu i sicrhau bod Ella yn cael profiad dysgu mwy cyflawn. Ffordd arall o sicrhau profiad dysgu cyflawn yw i athrawon Ella defnyddio cyfeiriadau gwefannau a llyfrau, ynghyd a barn, syniadau a strategaethau o staff eraill i gynorthwyo gyda’u dull addysgu o gefnogi Ella ymhellach. Er y bydd ei hathrawon yn gwneud eu gorau glas i helpu Ella i symud ymlaen, mae’n bwysig cofio cynnydd, waeth pa mor fach, i'w ddathlu. Er efallai na fydd Ella yn cyrraedd y cerrig milltir ddisgwyliedig llawn a osodwyd gan Gwricwlwm i Gymru (Llywodraeth Cymru, 2022), cyn belled â’i bod yn cael ei hannog i gyrraedd ei botensial llawn, dyna’r hyn sydd bwysicaf mewn dull sy’n canolbwyntio ar blentyn. I gloi, rwy’n credu, gyda chefnogaeth barhaus gan staff, rhieni a chyfoedion, rwy’n teimlo bod mwy o gyfle i Ella dod yn agosach at y cerrig milltir a nodwyd sy’n briodol ar gyfer ei hoedran.

